«Խելացի քաղաք» կոչումն ստանալու համար ոչ պակաս կարևոր է քաղաքային լուսավորության մաքուր և էներգախնայող տեխնոլոգիաների կիրառումը։ Ինչպես նշում է Սարգիս Մանուկյանը, էներգախնայողության նպատակով Երևանի 15 փողոցներում արդեն գործում է շուրջ 2000 LED լուսատու: Առաջիկայում էլեկտրախնայող լամպեր կդրվեն ևս 28 փողոցում: Քաղաքի արտաքին տեսքը բարելավելու նպատակով վերգետնյա լարերը կանցկացվեն ստորգետնյա խողովակաշարերով: